כוח המשימה המשותף - אזור הבירה הלאומית

**כוח המשימה המשותף - אזור הבירה הלאומית** (באנגלית: Joint Task Force – National Capital Region) (בקיצור JTF-NCR), שנקרא בעבר מפקדת הכוחות המשותפת של אזור הבירה הלאומית (JFHQ-NCR) הוא יחידה של צבא ארצות הברית האחראי ישירות על משימות טקסיות, ביטחון המולדת וההגנה באזור הבירה הלאומית, הכולל את אזור וושינגטון די.סי., כמו גם מחוזות סמוכים בווירג'יניה ובמרילנד. כוח המשימה המשותף, המורכב בעיקר מיחידות צבאיות משותפות בתוך אזור הבירה הלאומית, מסייע לסוכנויות אזרחיות פדרליות ומקומיות ולצוותי תגובה לאסונות במקרה שביטחון אזור הבירה מופר או עלול להיפגע על ידי פעולות טרור. כוח המשימה נחנך רשמית ב-22 בספטמבר 2004, והוא חלק מפיקוד צפון של ארצות הברית

## היסטוריה
לאחר מתקפות הטרור על מרכז הסחר העולמי ועל הפנטגון ב-11 בספטמבר 2001, בכירים בדרג המדיני והצבאי הכירו בצורך בשיתוף פעולה חזק ותקשורת בין סוכנויות ויחידות לאומיות ומקומיות בעתות חירום או כדי למנוע מתקפות כאלה מלכתחילה, דבר שהיה חסר מאוד לפני כן. לאחר מכן הוקם פיקוד צפון של ארצות הברית, וקיבל פיקוד על מספר יחידות כוח משימה משותף ברחבי ארצות הברית האחראיות על ביטחון המולדת. מפקדת כוח המשימה המשותף - אזור הבירה הלאומית הוקמה למטרה היחידה של מניעה ותגובה למתקפות טרור עתידיות באזור וושינגטון הבירה והערים והמחוזות הסובבים אותה.

כוח המשימה המשותף - אזור הבירה הלאומית הוקם רשמית ב-22 בספטמבר 2004. עם זאת, היחידה פעלה בחלקה לפחות שנה לפני הקמתה הרשמית. מייג'ור גנרל ג'יימס ט. ג'קסון, מפקד המחוז הצבאי וושינגטון של צבא ארצות הברית בזמן פיגועי 11 בספטמבר, היה הראשון לקדם את רעיון המטה החדש והחל לחבר היבטים שונים שלו יחד, ובמיוחד ראיית הצורך במרכז פיקוד נייד ובמטה פיקוד ושליטה מרכזי יעיל יותר ותגובה אליו. כאשר המפקד גאלן ב. ג'קמן  החליף את ג'קסון בשנת 2003, ג'קמן ביסס את תפקיד המטה של היחידה המתהווה, ופיקד על התגובה למקרי חירום אזוריים שונים ולאירועי ביטחון לאומיים מיוחדים, והוכיח את הפוטנציאל שלה. כאשר היחידה קמה באופן רשמי בספטמבר 2004, לאחר שנת הכנה, היא הייתה פעילה במלואה ויכלה לספק מענה יעיל לחששות הביטחוניים הגוברים באזור הבירה הלאומית.

## ארגון
השלד העוצבתי של היחידה מתבסס על המחוז הצבאי וושינגטון של צבא ארצות הברית שמהווה את גרעין המטה. מפקד כוח המשימה המשותף - אזור הבירה הלאומית הוא גם המפקד הכללי של המחוז הצבאי וושינגטון. קצין זה, המייצג את צבא ארצות הברית בתוך כוח המשימה המשותף - אזור הבירה הלאומית דרך המחוז הצבאי וושינגטון, נעזר בסגן מפקד שאינו קשור למחוז הצבאי וושינגטון; סגן המפקד הוא מפקד של אחד המרכיבים הצבאיים השותפים בכוח המשימה המשותף - אזור הבירה הלאומית כאשר בדרך כלל אותו קצין המשמש במקביל כמפקד המחוז הימי וושינגטון . מפקד כוח המשימה המשותף - אזור הבירה הלאומית כפוף למפקד פיקוד צפון של ארצות הברית.

## משימות
כאשר כוח המשימה המשותף נקרא לסייע במשבר אזורי או באירועים לאומיים הדורשים אמצעי אבטחה מיוחדים כפי שהוגדרו על ידי השירות החשאי של ארצות הברית או המחלקה לביטחון המולדת, הוא מגויס להגיב במהירות האפשרית תוך כדי שיתוף פעולה בין סוכנויות הממשל השונות כדי לבצע את המשימה. למרות שכוח המשימה המשותף הוא נקודת הקשר היחידה עבור גופים צבאיים בתוך אזור הבירה הלאומית, הוא מונחה בסופו של דבר על ידי סוכנות מובילה (הסוכנות שביקשה מלכתחילה סיוע מכוח המשימה המשותף) ועל ידי הנחיות פיקוד צפון של ארצות הברית.

לכוח המשימה המשותף - אזור הבירה הלאומית היו מספר הצלחות בשנים המעטות בהן הוא פועל. המשבר הראשון בו היה כוח המשימה המשותף - אזור הבירה הלאומית בפעולה התרחש ב-2 בפברואר 2004, במהלך מתקפת האנתרקס כאשר ריצין התגלה בחדר הדואר של משרד גבעת הקפיטול של מנהיג הרוב בסנאט, ביל פריסט.

פעמים אחרות בהן הופעלה היחידה כללו חנוכת אנדרטת מלחמת העולם השנייה במול והטקס הנלווה אליה, הלווייתו הממלכתית של הנשיא לשעבר רונלד רייגן, השבעתו לנשיאות של הנשיא ג'ורג' ווקר בוש ב-2005, נאומי מצב האומה של הנשיא בוש, והלווייתו הממלכתית של הנשיא לשעבר ג'רלד פורד.

## מרכז המבצעים המשותף
ממוזער|left|200px|מרכז המבצעים המשותף בפורט מקנייר, וושינגטון, אוגוסט 2004
מרכז המבצעים המשותף שנחנך חודש וחצי לפני ההפעלה הרשמית של היחידה, הוא מרכז הפיקוד והשליטה שלה. המרכז שוכן בבניין בפורט מקנייר, שתוכנן עם יכולות שליטה ובקרה מהתקדמות ביותר. במרכז המבצעים עשרות תחנות עבודה, הכוללות יכולות מאובטחות ולא מאובטחות באמצעות טלפונים, גישה לרשתות מחשבים ושיחות וידאו. המרכז יכול גם להשתמש בטלפון האדום, מוכן למערכת מידע גאוגרפי, ומשולב במלואו במערכת התקשורת המאובטחת של פיקוד צפון של ארצות הברית. בנוסף ליכולת לתקשר עם יחידות אזרחיות וצבאיות שונות בתוך אזור הבירה הלאומית, לוויינים מספקים למרכז קישורי תקשורת מאובטחים למוצב פיקוד נייד.

## עמדת הפיקוד הניידת
[ממוזער|left|200px|עמדת הפיקוד הניידת של כוח המשימה המשותף, חונה בתוך פורט מקנייר, 2 באוגוסט 2004. עמדת הפיקוד הניידת מאפשרת למפקד לתקשר עם כל הגופים הדרושים ב[וושינגטון רבתי|אזור הבירה הלאומית.]]
עמדת הפיקוד הניידת, כמו מרכז המבצעים המשותף, הוקמה כתוצאה ישירה מכשלים ביכולות התקשורת בזמן פיגועי 11 בספטמבר. המפקד ג'יימס ג'קסון היה צריך להיות בשני מקומות בו זמנית רוב הזמן כדי לתאם את מאמצי החילוץ בפנטגון; עם זאת, לא היה לנו אז רכב שהיה מסוגל למשהו מעבר לחיבור טלפון לא מאובטח. עמדת הפיקוד הניידת הייתה בעצם סביבה לא מסווגת. (ג'קסון) התחייב לאבטח מרכז פיקוד נייד מודרני ולממן אותו מתקציב מרכז הפיקוד הנייד.

עמדת הפיקוד הניידת, גרסה ניידת וקטנה יותר של מרכז המבצעים המשותף, ממוקמת על שלדת משאית באורך 12 מטרים ובעלת 10 גלגלים. עמדת הפיקוד הניידת נבנתה במיוחד על מנת לספק תמיכה ניידת למפקד כוח המשימה המשותף ולמרכז המבצעים המשותף ומאובזרת בציוד פיקוד ושליטה מתקדם.
## מתקנים
*פורט לסלי מקנייר, וושינגטון די.סי.
*בסיס משותף מאייר-הנדרסון הול, וירג'יניה
*פורט בלואר, וירג'יניה
*פורט ווקר, וירג'יניה
*פורט מיד, מרילנד
*בסיס משותף אנדרוז, מרילנד

## קישורים חיצוניים
*
* 

## הערות שוליים

קטגוריה:יחידות בצבא ארצות הברית
קטגוריה:וושינגטון די. סי.